മലവെള്ളപ്പാച്ചിലില് വീട് തകര്ന്നു പതിനഞ്ചു വീടുകളില് വെള്ളംകയറി വിതുര: ആര്യനാട്, വിതുര പഞ്ചായത്തുകളുടെ അതിര്ത്തിപ്രദേശമായ മീനാങ്കല് പന്നിക്കുഴി മേഖലയില് കനത്തമഴയിലും മലവെള്ളപ്പാച്ചിലിലും ഒരുവീട് പൂര്ണമായും തകരുകയും 15 വീടുകളില് വെള്ളംകയറുകയും ചെയ്തു. മണിക്കൂറുകളോളം പ്രദേശം വെള്ളത്തിനടിയിലായി. വെള്ളംകയറിയ വീടുകളിലും കനത്ത നാശനഷ്ടമാണ് ഉണ്ടായത്. വ്യാപക കൃഷിനാശവുമുണ്ടായി. ഇന്നലെ രാവിലെ മുതല് പെയ്തുതുടങ്ങിയ മഴ ഉച്ചയോടെ ശക്തിപ്രാപിച്ചു. മേഖലയിലെ അരുവികളും തോടുകളും നിറഞ്ഞൊഴുകി. പേപ്പാറ വനമേഖലയിലും ശക്തമായ മഴപെയ്തതോടെ പന്നിക്കുഴിയിലിലേക്ക് ശക്തമായ മലവെള്ളപ്പാച്ചിലുണ്ടായി. ഇതില്പ്പെട്ടാണ് പന്നിക്കുഴി തടത്തരികത്ത് അജിതകുമാരിയുടെ വീട് പൂര്ണമായും തകര്ന്നത്. അജിതകുമാരി ഈ സമയം വീട്ടിലുണ്ടായിരുന്നെങ്കിലും വെള്ളംകയറിത്തുടങ്ങിയപ്പോള്ത്തന്നെ അടുത്തവീട്ടില് അഭയംതേടിയതിനാല് കഷ്ടിച്ച് രക്ഷപ്പെടുകയായിരുന്നു. വെള്ളംകയറിയ മറ്റ് വീടുകളിലുള്ളവരും സമീപത്തെ വീടുകളിലേക്ക് മാറി. പ്രദേശത്ത് 23 വീടുകളാണ് ആകെയുള്ളത്. ഇതില് പതിനാറെണ്ണത്തിലും മലവെള്ളം നാശംവിതച്ചു. നെടുമങ്ങാട് തഹസില്ദാര് ജെ.എല്. അരുണ്, ആര്യനാട് പഞ്ചായത്ത് പ്രസിഡന്റ് വി. വിജുമോഹന്, വിതുര പഞ്ചായത്ത് പ്രസിഡന്റ് വി.എസ്. ബാബുരാജ്, പേപ്പാറ വാര്ഡ് മെമ്ബര് ലതാകുമാരി, വിതുര എസ്.എച്ച്.ഒ എസ്. ശ്രീജിത്ത്,വിതുര എസ്.ഐ എസ്.എല്. സുധീഷ് എന്നിവര് സ്ഥലത്തെത്തി മേല്നടപടികള് സ്വീകരിച്ചു. 78 പേരെ മാറ്റിപ്പാര്പ്പിച്ചു ശക്തമായ മഴ തുടരുന്നതിനാല് പന്നിക്കുഴിയിലെ 23 കുടുംബങ്ങളിലുള്ള 78 പേരെ മീനാങ്കല് ഗവ. ട്രൈബല് സ്കൂളില് സജ്ജമാക്കിയ ദുരിതാശ്വാസ ക്യാമ്ബിലേക്ക് മാറ്റിപ്പാര്പ്പിച്ചു. ഒരാഴ്ച മുമ്ബ് പെയ്ത കനത്തമഴയത്തും പന്നിക്കുഴിയില് വെള്ളം കയറിയിരുന്നു. താഴ്ന്ന പ്രദേശമായതിനാല് ഇവിടെ മഴക്കാലത്ത് നാശനഷ്ടങ്ങള് പതിവാണ്. വീട് തകര്ന്നവര്ക്കും കൃഷിനാശം സംഭവിച്ചവര്ക്കും അടിയന്തര സഹായം ലഭ്യമാക്കണമെന്ന് സി.പി.ഐ സംസ്ഥാന കൗണ്സില് അംഗം മീനാങ്കല്കുമാര് ആവശ്യപ്പെട്ടു. വിതുരയിലും താഴ്ന്ന പ്രദേശങ്ങള് വെള്ളത്തില് മുങ്ങി വിതുര, തൊളിക്കോട് പഞ്ചായത്തുകളിലും ഇന്നലെ ഉച്ചയോടെ പെയ്ത കനത്തമഴയില് താഴ്ന്ന പ്രദേശങ്ങള് മുഴുവന് മണിക്കൂറുകളോളം വെള്ളത്തില് മുങ്ങി. പൊന്മുടിതിരുവനന്തപുരം സംസ്ഥാനപാതയിലെ മിക്ക ജംഗ്ഷനുകളിലും വെള്ളക്കെട്ട് രൂപപ്പെടുകയും ഗതാഗതതടസം ഉണ്ടാകുകയും ചെയ്തു. പൊന്മുടി, ബോണക്കാട്, പേപ്പാറ വനമേഖലയിലും മഴ ശക്തമായിരുന്നു. പേപ്പാറ ഡാമിന്റെ വൃഷ്ടിപ്രദേശങ്ങളിലും ശക്തമായ മഴ പെയ്തതിനെ തുടര്ന്ന് ഡാമിലെ ജലനിരപ്പ് ഉയര്ന്നിട്ടുണ്ട്. നിലവില് ഡാമിലെ ഷട്ടറുകള് 40 സെന്റിമീറ്ററാണ് ഉയര്ത്തിയിരിക്കുന്നത്.